《平居遗兴》
宋代·葛天民

隔篱人语自喧嘲，紧闭苔扉不许敲，
谈麈带尘悬屋角，牵牛承露上林梢。
投闲得计心常足，拟古成编手自抄。
风雨欲来偏感处，蚁先移穴鹤移巢。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。